فرانسه ده کتته بیر حقوقی رسوالیک یوز بیردی.
خودی منه شوو حادثه فتح الله چی ترور تشکیلاتی موازی دولت ساختاری FETÖ/PDY نینگ  جولای آیی نینگ ۱۵ نچی کونیده گی کودتا تشبثی نینگ موفقیت سیزلیک گه اوچره تیلیشی آرتیدن هردایم ترکیه گه دموکراسی درسی بیریش گه حرکت ایتیتگن فرانسه کبی بیر اولکه ده یوز بیردی.
اوتگن ییلده گی تروریستیک هجوم آرتیدن حاضرگی کون گه قدر اضطراری حالت بیلن باشقریلیتگن فرانسه ده, عالی محکمه نینگ حکومت گه باغلیق بولگن لیگی معلوم قیلیندی.
یعنی عالی محکمه قانون چیلیگ اورگان لری نینگ قولی گه تاپشیریلدی.
جمهوررئیس لیگی اوچون کاندید لیگی نی اعلان ایتیشی آرتیدن باش وزیر لیک وظیفه سیدن استعفا ایتگن فرانسه باش وزیری مانویل والس نینگ, استعفا سیدن قیسقه بیر مدت آلدین (دسامبر آیی نینگ ۵ نچی کونیده) عالی محکمه نینگ, عدلیه وزیرلیگی آرقه لی حکومت گه باغله نیشی گه تیگیشلی بیر قرار نامه نی امضا له گن لیگی بیلدیریلدی.
عالی محکمه نینگ باشلیغی برتراند لویل و اوشبو محکمه نینگ باش قاره لاوچیسی جین کلاود مارین, آلدین خبر بیریلمه گن اوشبو قرار نامه بیلن علاقه لی سبب نی سوره ش اوچون اوتگن کونی باش وزیر ایتیب تعین ایتیلگن برنارد کزینیو دن ملاقات طلب ایتدی.
باش وزیرلیک گه یوبارگن مکتوبلری حقیده معلومات بیرگن لویل و مارین, عدلیه وزیری نینگ ایسه اولر نینگ ملاقات طلب لری گه جواب بیرمه گن لیگی نی بیلدیردی.
فرانسه ده اوزاق بیر مدت دن بیری جمهوررئیسی فرانسوا اولاند بیلن عالی محکمه اعضا لری آره سیده ایریم کیلیشموچیلیک لر موجود.
لو موند روزنامه سی نینگ ایککی ژورنالستی نینگ راپورتاژلریدن تیارلنگن, "بیر جمهوررئیسی نینگ بونده ی دیمسلیگی کیره ک ایدی" نامیده گی کتاب جمهوررئیسی بیلن عالی محکمه اعضا لری آره سیده گی مناسبت لرنینگ بوزیلیب قالیشی گه سبب بولیب کیتگن ایدی.
خودی منه شوو موضوع نینگ اوزی ایسه عالی محکمه اعضا لری نینگ قتتیق عکس العملی گه سبب بولگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
